**podlimitná zákazka bez využitia elektronického trhoviska**

**podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na poskytnutie služieb.**

##### SÚŤAŽNÉ PODKLADY

Predmet zákazky: „**Upratovacie služby**“

V Bratislave, február 2020

............................................................................

Ing. Silvia Stasselová

generálna riaditeľka

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

**Časť I. VŠEOBECNÉ INFORMÁCIE**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. LEHOTA VIAZANOSTI PONUKY

**Časť II. KOMUNIKÁCIA A VYSVETĽOVANIE**

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. OBHLIADKA

**Časť III. PRÍPRAVA PONUKY**

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. ZÁBEZPEKA, podmienky jej zloženia, podmienky jej uvoľnenia alebo vrátenia

15. OBSAH PONUKY

16. NÁKLADY NA PONUKU

**Časť IV. PREDKLADANIE PONÚK**

17 Predkladanie ponúk

**Časť V. OTVÁRANIE A VYHODNOCOVANIE PONÚK**

18. OTVÁRANIE PONÚK

19. VYHODNOTENIE SPLNENIA PODMIENOK ÚČASTI

20. VYHODNOCOVANIE PONÚK

**Časť VI. PRIJATIE PONUKY A UZAVRETIE ZMLUVY**

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY

23. SUBDODÁVATELIA

**ČASŤ VII. ZÁVEREČNÉ USTANOVENIA**

24. ZÁVEREČNÉ USTANOVENIA

B. OPIS PREDMETU ZÁKAZKY

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

G. NÁVRH UCHÁDZAČA NA PLNENIE KRITÉRIA

Prílohy:

1. Opis predmetu zákazky Špecifikácia služieb
2. Opis predmetu zákazky Plochy UKB
3. Návrh zmluvy o poskytnutí služieb

A. POKYNY NA VYPRACOVANIE PONUKY

**Časť I. VŠEOBECNÉ INFORMÁCIE**

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Univerzitná knižnica v Bratislave

Adresa: Michalská 1, 814 17 Bratislava

Krajina: Slovenská republika

IČO: 00164631

V zastúpení: Ing. Silvia Stasselová, generálna riaditeľka

1.2. V prípade tohto verejného obstarávania zastúpený spoločnosťou:

Obchodné meno: obstarame s.r.o.

Sídlo: Kupeckého 821 08 Bratislava

IČO: 52 245 489

Kontaktná osoba: Silvia Jančová

Telefónne číslo: +421 948 030 485

**2. PREDMET ZÁKAZKY**

2.1. Predmetom zákazky je zabezpečenie upratovacích služieb v objektoch verejného obstarávateľa.

Podrobný opis predmetu zákazky je uvedený v časti B. Opis predmetu zákazky SP a **príloha č. 1 a príloha č. 2 týchto súťažných podkladov**.

2.2. Predpokladaná hodnota zákazky bola stanovená na **191 200 EUR bez DPH**

2.3. Predmet zákazky nie je rozdelený na časti.

Spoločný slovník obstarávania (CPV):

Hlavný predmet, hlavný slovník:

90910000-9 Upratovacie služby

90911200-8 Čistenie (upratovanie) budov

90919200-4 Čistenie (upratovanie) kancelárií

90911300-9 Umývanie okien

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom poskytovania služieb sú nasledovné objekty Univerzitnej knižnice a objekty v Bratislave:

\*Michalská ulica č.1

\*Ventúrska ulica č. 11, 13

Klariská č. 5

Pionierska ulica č.4 – kancelárie

\* Budovy na Michalskej ulici č. 1 a Ventúrskej č. 11-13 sú nadzemne prepojené.

4.2 Zmluva o poskytovaní služieb sa uzavrie na obdobie **2 rokov odo dňa účinnosti zmluvy.**

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z vlastných prostriedkov verejného obstarávateľa.

**6. DRUH ZÁKAZKY**

6.1. Výsledkom verejného obstarávania bude zmluva o poskytnutí služieb uzavretá podľa § 569 ods.2. zákona č. 513/1991 Zb. Obchodný zákonník v znení neskorších právnych predpisov.

6.2. Podrobné vymedzenie záväzných zmluvných podmienok na poskytovanie predmetu zákazky, ktoré musia byť obsiahnuté v uzatvorenej zmluve, obsahujú časti B a C týchto SP.

**7. LEHOTA VIAZANOSTI PONUKY**

7.1. Lehota viazanosti ponuky je uvedená vo výzve na predkladanie ponúk, v bode IV.2.6.

7.2. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

7.3. Predĺženie lehoty viazanosti ponúk oznámi verejný obstarávateľ všetkým záujemcom.

**Časť II. KOMUNIKÁCIA A VYSVETĽOVANIE**

1. **KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2 Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

8.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

8.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

8.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

8.6 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.7 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.8 Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

8.9 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

8.10 Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.

1. **OBHLIADKA**

9.1 Záujemcom sa dáva možnosť zúčastniť sa obhliadky miest poskytovania služieb, aby si sami overili a získali potrebné informácie, nevyhnutné na prípravu a spracovanie ponuky. Výdavky spojené s obhliadkou miest poskytovania služieb idú na ťarchu záujemcu.

* 1. Obhliadka miest poskytovanie služieb sa uskutoční v dňoch: 02.03.2020 od 9:00 do 12:00 hod. a dňa: 09.03.2020 od 9:00 do 12:00 hod. stretnutie na adrese: Michalská 1, Bratislava.
	2. Záujemcovia na vykonanie obhliadky miest poskytovania služieb sa vopred, najneskôr 24 hodín vopred nahlásia u kontaktnej osoby: Mg. Vladimíra Bartovičová , vladimira.bartovicova@ulib.sk, tel. +421 918 909 482
	3. Zástupca záujemcu sa pred začatím obhliadky preukáže verejnému obstarávateľovi identifikačným dokladom jednoznačne preukazujúcim jeho postavenie v právnickej, resp. voči fyzickej osobe záujemcu. V prípade, že sa obhliadky za záujemcu zúčastní ním poverená osoba, táto osoba predloží pred začatím obhliadky verejnému obstarávateľovi originál, alebo úradne overenú kópiu plnomocenstva udeleného poverenej osobe oprávnenou osobou záujemcu a doklad preukazujúci totožnosť tejto poverenej osoby. Na obhliadke bude všetkým zúčastneným sprístupnené miesta poskytovanie služieb. Otázky bude možné položiť prostredníctvom inštitútu vysvetľovania súťažných podkladov podľa bodu 10 súťažných podkladov
1. **VYSVETLENIE A ZMENY**

10.1. Adresa stránky, kde je možný prístup k dokumentácií verejného obstarávania je: <https://josephine.proebiz.com/> .

10.2. V profile a zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

10.3. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.

10.4. Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti bezodkladne všetkým záujemcom, ktorí sú mu známi prostredníctvom komunikačného rozhrania systému JOSEPHINE. Najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

10.5. Podania a dokumenty súvisiace s uplatnením revíznych postupov sú medzi verejný obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170 zákona o verejnom obstarávaní.

10.6. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.4 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu

10.7. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.

10.8. Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia. Verejný obstarávateľ, ak je to nevyhnutné, môže doplniť informácie uvedené
v súťažných podkladoch kedykoľvek počas lehoty na predkladanie ponúk

**Časť III. PRÍPRAVA PONUKY**

1. **REGISTRÁCIA**

11.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .

11.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

11.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. **JAZYK PONUKY**

12.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **MENA A CENY UVÁDZANÉ V PONUKE**

12.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

12.2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH

12.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

1. **ZÁBEZPEKA, podmienky jej zloženia, podmienky jej uvoľnenia alebo vrátenia**
	1. Verejný obstarávateľ v zmysle § 46 ods. (1) ZVO požaduje od uchádzačov zabezpečenie viazanosti ich ponuky zábezpekou.
	2. Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo v pobočke zahraničnej banky v sume:

**5 000,- EUR**

* 1. Zábezpeka je zložená poskytnutím bankovej záruky alebo poistením záruky za uchádzača, splatnej na prvé písomné požiadanie verejného obstarávateľa alebo zložením finančných prostriedkov na bankový účet verejného obstarávateľa. Uchádzač si vyberie jednu z uvedených možností.
	2. Záručná listina môže byť vystavená bankou alebo pobočkou zahraničnej banky (ďalej len „banka"). Zo záručnej listiny vystavenej bankou musí vyplývať, že je nepodmienená a že banka na prvé písomné požiadanie verejného obstarávateľa uspokojí verejného obstarávateľa za uchádzača v prípade prepadnutia zábezpeky ponuky uchádzača v prospech verejného obstarávateľa. Banková záruka sa použije na úhradu zábezpeky ponuky vo výške podľa bodu13.2. Banka sa zaväzuje zaplatiť vzniknutú pohľadávku do 7 pracovných dní po doručení výzvy verejného obstarávateľa na zaplatenie, na účet verejného obstarávateľa. Banková záruka nadobúda platnosť dňom jej vystavenia bankou alebo pobočkou zahraničnej banky a vzniká doručením záručnej listiny verejnému obstarávateľovi. Platnosť bankovej záruky končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti bankovej záruky uchádzačovi písomne oznámi takéto predĺženie lehoty viazanosti ponúk.
	3. V prípade predĺženia lehoty viazanosti ponúk doručí uchádzač predĺženú bankovú záruku obstarávateľovi do 14 dní od prijatia oznámenia obstarávateľa o predĺžení lehoty viazanosti ponúk.
	4. Banková záruka zanikne:

plnením banky v rozsahu, v akom banka za uchádzača poskytla plnenie v prospech verejného obstarávateľa,

odvolaním bankovej záruky na základe písomnej žiadosti verejného obstarávateľa,

uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.

* 1. V súlade s § 46 ods. 9 ZVO dôkaz o bankovej záruke alebo o poistení záruky môže uchádzač predložiť v listinnej podobe. V tom prípade originál bankovej záruky alebo dôkaz o poistení záruky vyhotovený v listinnej podobe, predkladá uchádzač v lehote na predkladanie ponúk na adresu:

Univerzitná knižnica v Bratislave

Michalská 1

814 17 Bratislava

 heslo: „**Upratovacie služby**“ –neotvárať!

 Ak uchádzač nepredloží doklad o poskytnutí bankovej záruky alebo dôkaz o poistení záruky uvedeným spôsobom a zároveň nevyužil spôsob zloženia zábezpeky zložením finančných prostriedkov na bankový účet verejného obstarávateľa, bude ponuka z súťaže vylúčená. Verejný obstarávateľ upovedomí uchádzača o jeho vylúčení s uvedením dôvodu prostredníctvom systému JOSEPHINE.

* 1. Finančné prostriedky v minimálnej výške podľa bodu 13.2. musia byť zložené na účet verejného obstarávateľa a musia byť naň pripísané najneskôr v deň uplynutia lehoty na predkladanie ponúk. Ak finančné prostriedky nebudú zložené a pripísané na účte verejného obstarávateľa podľa určených podmienok, bude uchádzač z procesu tohto verejného obstarávania v zmysle § 53 ods. (5) písm. a) ZVO vylúčený.
	2. Údaje účtu pre účely zloženia zábezpeky:

Bankové spojenie: Štátna pokladnica

Číslo účtu (formát IBAN): SK33 8180 0000 0070 0007 0350,

SWIFT: SPSRSKBA

Mena účtu: EUR

Variabilný symbol: IČO uchádzača

* 1. Zábezpeka prepadne v prospech verejného obstarávateľa, ak uchádzač
* odstúpi od svojej ponuky v lehote viazanosti ponúk alebo
* neposkytne súčinnosť alebo odmietne uzavrieť zmluvu o dielo podľa § 56 ods. (8) až (15)
	1. Verejný obstarávateľ uvoľní alebo vráti uchádzačovi zábezpeku do siedmich dní odo dňa

a) uplynutia lehoty viazanosti ponúk,

b) márneho uplynutia lehoty na doručenie námietky, ak ho verejný obstarávateľ a obstarávateľ vylúčil z verejného obstarávania alebo ak verejný obstarávateľ a obstarávateľ zruší použitý postup zadávania zákazky, alebo

c) uzavretia zmluvy.

1. **OBSAH PONUKY**

15.1. Ponuka predložená uchádzačom musí obsahovať tieto doklady a dokumenty:

* + 1. **doklady a dokumenty na preukázanie splnenia podmienok účasti,** podľa bodu F súťažných podkladov – doklady podľa § 32 ods. 1 písm. a), b), c), d) ZVO a doklady podľa § 34 ods. 1 písm. a) ZVO vo forme skenu , odporúčaný formát .pdf.
		2. **Návrh zmluvy** v jednom vyhotovení, podpísaný štatutárnym orgánom, alebo členom štatutárneho orgánu alebo osobou oprávnenou konať za uchádzača. Uchádzač do návrhu zmluvy uvedie cenu v súlade s návrhom na plnenie kritéria. Súčasťou návrhu zmluvy musia byť aj relevantné prílohy zmluvy (teda také prílohy, ktoré je možné predložiť v lehote na predkladanie ponúk)
		3. V prípade skupiny dodávateľov **ČESTNÉ VYHLÁSENIE SKUPINY DODÁVATEĽOV**, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov právnu formu potrebnú z dôvodu riadneho plnenia zmluvy - vo forme skenu vo formáte .pdf
		4. V prípade skupiny dodávateľov vystavené **PLNOMOCENSTVO** pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny- vo forme skenu vo formáte .pdf
1. **NÁKLADY NA PONUKU**

16.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**Časť IV. PREDKLADANIE PONÚK**

1. **PREDKLADANIE PONÚK**

17.1 Uchádzač môže predložiť len jednu ponuku. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com>.

17.2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.

17.3. V predloženej ponuke prostredníctvom systému JOSEPHINE musia byť pripojené požadované doklady vo formátoch uvedených v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

17.4. Ak ponuka obsahuje dôverné informácie, uchádzač ich v ponuke viditeľne označí.

17.5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

17.6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

17.7. Ponuka uchádzača predložená po uplynutí lehoty na predkladanie ponúk sa elektronicky neotvorí.

17.8. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

17.9. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejný obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

17.10. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejný obstarávateľovi spoločne).

17.11. V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

17.12. Uchádzač alebo skupina uchádzačov môže predložiť iba jednu ponuku. Uchádzač nemôže byť

v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

**Časť V. OTVÁRANIE A VYHODNOCOVANIE PONÚK**

**18 OTVÁRANIE PONÚK**

18.1 Otváranie ponúk sa uskutoční elektronicky.

18.2 Miesto a čas otvárania ponúk sú uvedené v oznámení o vyhlásení verejného obstarávania.

18.3 Otvárania ponúk sa môže zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Uchádzač, štatutárny orgán alebo člen štatutárneho orgánu uchádzača (právnická osoba) sa pred otváraním ponúk preukáže preukazom totožnosti a kópiou dokladu o oprávnení podnikať. Osoba oprávnená zúčastniť sa na otváraní ponúk za uchádzača sa preukáže preukazom totožnosti, splnomocnením na zastupovanie a kópiou dokladu o oprávnení podnikať. Na otváraní ponúk budú zverejnené informácie v zmysle ZVO.

**19 VYHODNOTENIE SPLNENIA PODMIENOK ÚČASTI**

19.1 V súvislosti s § 112 ods.6 zákona o verejnom obstarávaní: verejný obstarávateľ rozhodol, že **vyhodnotenie splnenia podmienok účasti podľa § 40, sa uskutoční po vyhodnotení ponúk podľa § 53.**

19.2 Vzhľadom na to, že sa nepoužije elektronická aukcia, verejný obstarávateľ rozhodol, že **vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk**. Zároveň podľa § 55 ods. 1 ZVO: „Ak nedošlo k predloženiu dokladov preukazujúcich splnenie podmienok účasti skôr alebo ak sa vyhodnotenie splnenia podmienok účasti uskutoční po vyhodnotení ponúk, **verejný obstarávateľ je povinný vyhodnotiť splnenie podmienok účasti uchádzačom, ktorý sa umiestnil na prvom mieste v poradí**.“

19.3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti:

• týkajúcich sa osobného postavenia za každého člena skupiny osobitne,

• týkajúce sa technickej alebo odbornej spôsobilosti za všetkých členov skupiny spoločne,

19.4 Splnenie podmienok účasti uchádzačov vo verejnom obstarávaní sa bude posudzovať podľa ust. §40 ZVO v súlade s oznámením o vyhlásení verejného obstarávania a súťažnými podkladmi.

**20 . VYHODNOCOVANIE PONÚK**

20.1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa a bude postupovať pri vyhodnocovaní ponúk v súlade s ust. § 53 ZVO.

20.2. Návrhy na plnenie kritérií sa budú vyhodnocovať podľa určených kritérií na hodnotenie ponúk.

20.3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

a) hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na poskytnutie služby,

c) osobitosti služby navrhovanej uchádzačom,

d) dodržiavania povinností v oblasti pracovného práva, najmä s ohľadom na dodržiavanie minimálnych mzdových nárokov, ochrany životného prostredia alebo sociálneho práva podľa osobitných predpisov,

e) dodržiavania povinností voči subdodávateľom,

f) možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky neobvykle nízkej ponuky, kde garantuje ceny počas celého obdobia realizácie dodávky.

**Časť VI. PRIJATIE PONUKY A UZAVRETIE ZMLUVY**

**21. INFORMÁCIA O VÝSLEDKU VYHODNOTENIA PONÚK**

21.1 Verejný obstarávateľ po vyhodnotení ponúk, po ukončení postupu podľa § 55 ods. (1) ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**22. UZAVRETIE ZMLUVY**

22.1. Na proces uzavretia zmluvy sa aplikujú postupy v zmysle § 56 ZVO.

22.2. V zmysle § 11 ods. 1 ZVO Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora ( podľa zákona č. 315/2016 Z.z. o registri partnerov verejného sektora) a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

22.3 V zmysle 56 ods. 8 až 10 v nadväznosti na § 114 ods. 7 ZVO **úspešný uchádzač alebo uchádzači sú povinní poskytnúť verejnému obstarávateľovi a obstarávateľovi riadnu súčinnosť potrebnú na uzavretie zmluvy**, koncesnej zmluvy alebo rámcovej dohody **tak, aby mohli byť uzavreté do 5 pracovných dní odo dňa uplynutia lehoty** podľa odsekov 2 až 7, ak boli na ich uzavretie písomne vyzvaní. Na účely zabezpečenia riadneho plnenia zmluvy, koncesnej zmluvy alebo rámcovej dohody verejný obstarávateľ vyžaduje v rámci poskytnutia súčinnosti: ú**spešný uchádzač je povinný** **pred podpisom zmluvy predložiť:**

* 22.3.1poistenie pre prípad zodpovednosti za škody vzniknuté z jeho podnikateľskej činnosti v vo výške poistného krytia minimálne vo výške 20 000 eur, **s výškou poistného krytia min. 20 000,-EUR .**

**Nepredloženie dokladov o existencii poistenia v súlade s vyššie uvedenými požiadavkam**i, bude verejný obstarávateľ považovať za porušenie povinnosti poskytnúť verejnému obstarávateľovi riadnu súčinnosť pri uzavretí zmluvy podľa ust. § 56 ods.12 ZVO.

* 22.3.2 **zloženie realizačnej zábezpeky** **vo výške 5 % zo zmluvnej ceny v EUR s DPH,**  na účet verejného obstarávateľa alebo zložením bankovej záruky a následné nepredloženie dokladu o zložení tejto zábezpeky, a to najneskôr ku dňu podpisu zmluvy o poskytnutí služieb. Ku dňu uzavretiu zmluvy je úspešný uchádzač povinný zložiť uhradením na bankový účet verejného obstarávateľa, alebo odovzdaním bankovej záruky, zmluvnú zábezpeku(podrobné podmienky uvedené v týchto SP časť C. Obchodné podmienky), a to najneskôr do uplynutia lehoty uvedenej v ust. § 56 ods.8 ZVO. Nezloženie zábezpeky v stanovenej lehote bude verejný obstarávateľ považovať za porušenie povinnosti poskytnúť verejnému obstarávateľovi riadnu súčinnosť pri uzavretí zmluvy podľa ust. § 56 ods.8 ZVO. Podrobnosti o zmluvnej zábezpeke požiadavkách, ktoré musí spĺňať sú uvedené v súťažných podkladoch časť „C. Obchodné podmienky.“

22.4 Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami a účinnosť dňom nasledujúcim po jej zverejnení na webovom sídle verejného obstarávateľa.

**23. SUBDODÁVATELIA**

23.1 Verejný obstarávateľ vyžaduje, aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok.

23.2 Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

**ČASŤ VII. ZÁVEREČNÉ USTANOVENIA**

24.1 V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OPIS PREDMETU ZÁKAZKY.**

**Opis predmetu zákazky**

Predmetom zákazky sú upratovacie služby vykonávané pravidelne v časových frekvenciách a s obsahom uvedeným v nasledujúcom opise a budú fakturované mesačne .

**Upratovacie služby**

* + - 1. Upratovacie služby budú vykonávané v priestoroch objektov:
1. **Michalská ulica 1, Bratislava**
2. **Ventúrska ulica, Bratislava**
3. **Klariská ulica 3-5, Bratislava**
4. **Pionierska ulica č.4, Bratislava**

v časových frekvenciách a s podrobnou špecifikáciou predmetu zákazky v prílohe č. 1 „Špecifikácia služieb“ a v prílohe č. 2 „Plochy UKB“ týchto súťažných podkladov.

Uvedené objekty pozostávajú z nasledovných typov miestností:

• Kancelárie ( v klientskej a neklientskej časti)

• Študovne

* Kabinety
* Konzultačné strediská

• Sklady

• Výstavné miestnosti, sály, kde sa uskutočňujú podujatia

• Centrálny dátový archív

• Schodiská

• Chodby

• Kuchynky

• Toalety

Upratovanie pozostáva z nasledovných činnosti:

1. **Denné služby**:
* Bližšie podrobnosti sú uvedené v prílohe č. 1 súťažných podkladov.
* 5 dňový týždeň, rozloha: 2704,96 m2
* 6 dňový týždeň, rozloha: 3833,65 m2
1. **služby 3 x týždenne**
* jedná sa o upratovanie kancelárií v neklientskej zóne, činnosti uvedené v dennej činnosti ( PO, STR, PIA) : umývanie podláh v kanceláriách
* 5 dňový týždeň, kancelárie s rozlohou: 2954,91 m2
* 6 dňová týždeň, kancelárie s rozlohou: 37,71 m2
1. **Týždenné služby**
* Bližšie podrobnosti sú uvedené v prílohe č. 1 súťažných podkladov
* 5 dňový týždeň, rozloha: 7740,43 m2
1. **Mesačné služby**:
* Bližšie podrobnosti sú uvedené v prílohe č. 1 súťažných podkladov
* 5 dňový týždeň, rozloha: 841,29 m2
1. **služby 2x mesačne**
* 5 dňový týždeň, sklady z rozlohou: 154,70 m2 , umývanie podláh
1. **Štvrťročné služby**
* odprášenie radiátorov
* odprašnenie výplní zábradlí
* presklenie - vnútorné presklené plochy, rozloha: 1 030,02 m2
1. **Polročné služby**
* Umývanie okien ( vonkajšie okná) : vrátane vnútorných aj vonkajších parapetov v mesiacoch 3-4 a 9-10 s rozlohou okien : 3 480,85 m2
* Pri umývaní okien 2 x ročne sa čistí pavlač nad Barokovým nádvorím na 4.NP, ktorá je bežne uzamknutá, nakoľko prislúcha k priestorom skladu. Pri oboch umývaniach okien sa realizuje aj umývanie mreží na prízemí budov Michalská a Ventúrska.
1. **Ročné služby**
* umývanie radiátorov
* tepovanie kobercov : **strojové tepovanie kobercov (= kotúčové + extrakčné čistenie koberca) 1 krát za rok** počas technickej odstávky knižnice / júl alebo august /.

Rozloha kobercov: 2.884,21 m2

Jedná sa o koberce, ktoré sú pevnou súčasťou podlahy, nie kusové koberce.

* umývanie dverí a zárubní
	+ - 1. **Predmetom zákazky je aj zabezpečenie upratania priestorov, kde sa organizujú podujatia a akcie:**

Jedná sa o nasledovné priestory:

1. Priestor prednášková sála, cateringová miestnosť a soc.zariadenie Ventúrska, 1.podzemné podlažie

b) Priestor "Barokové nádvorie" so soc.zariadením Ventúrska, 1.nadzemné podlažie

c) Priestor "Modrá študovňa" s kuchynkou a soc.zariadením Ventúrska, 2.nadzemné podlažie

d) Priestor "Listov pavilón" so soc. zariadením Ventúrska, 2.nadzemné podlažie/ Listova záhrada/

e) Priestor "Výstavná sála" so soc.zariadením Michalská, 1.nadzemné podlažie /vstupná hala sa využíva na catering resp. v lete nádvorie/

f) Priestor "Seminárna sála" so šatňou, cateringovou miestnosťou a soc.zariadením Klariská 5, 1.nadzemné podlažie

* Uvedené priestory sa umývajú naviac: ráno / deň pred akciou a deň po akcií a upratovanie spočíva v : umytie podlahy + vynesenie odpadkov, utretie prachu na stoloch, prípadne podľa potreby
* Uvedené akcie sa uskutočňujú približne: 180-200 x za rok
	+ - 1. Predmetom zákazky je aj upratanie **Centrálneho dátového archívu ( CDA**) s nasledovným režimom:
* Upratovanie 2x za mesiac: umývanie podlahy špeciálnym striekacím mopom
* umývanie len v prítomnosti dozoru zamestnanca z CDA
* Rozloha: 786,45 m2

1.4 Predmetom zákazky je aj umytie WC, spŕch a umývadiel a sanity v  počtoch uvedených v prílohe č. 2 „Plochy UKB“ súťažných podkladov.

1.5 Predmetom zákazky je aj zabezpečenie umytia kuchynských drezov, utretie pracovných stolov a vysypanie smetných košov v približných  počtoch uvedených v prílohe č. 2 „Plochy UKB“ súťažných podkladov.

1. **Ďalšie požiadavky na predmet zákazky:**

**2.1** Odporúčané minimálne počty pracovníkov vykonávajúcich upratovaciu službu sú uvedené v prílohe č. 1 súťažných podkladov Špecifikácia služieb.

* 1. **Požiadavky pre dodávateľa:**
* jednotné ošatenie pracovníkov poskytujúcich služby,
* poskytnutie OOPP pre pracovníkov,
* preškolenie pracovníkov v oblasti PO, BOZP
* čistiace prostriedky a pomôcky na upratovanie a osobné ochranné pracovné pomôcky si zabezpečuje dodávateľ na vlastné náklady
* denný zber odpadu do nádob určený na separovaný zber
* dodávateľ zabezpečí vrecia na odpad a sáčky do smetných košov
* dodávateľ zabezpečuje dopĺňanie hygienických a toaletných prostriedkov ( toaletný papier, mydlo, papierové utierky), tieto prostriedky zabezpečuje verejný obstarávateľ, dodávateľ len zabezpečuje ich dopĺňanie
* v priestoroch Centrálneho dátového archívu je potrebné zabezpečiť umývanie podláh špeciálnym striekacím mopom
* bezodkladné odstránenie reklamácie na vlastné náklady,
* kontrola zamestnancov a ich výkonu,
* vykonávanie náhodných kontrol na požitie omamných látok,
* v prípade ochorenia, alebo dovolenky zabezpečiť náhradu tak, aby bol zabezpečený plnohodnotný výkon služieb,
* v mesačnej frekvencii stretnutia dodávateľa s verejným obstarávateľom na riešenie prípadných problémov a nedostatkov

**C. OBCHODNÉ PODMIENKY**

1. Verejný obstarávateľ uviedol obchodné podmienky realizácie predmetu zákazky v zmluve o poskytnutí služieb nachádzajúcej v prílohe č. 3 týchto súťažných podkladov. Verejný obstarávateľ požaduje, aby uchádzač predložil v cenovej ponuke zmluvu podľa vzoru uvedeného v týchto súťažných podkladoch.

2. Pokiaľ budú zmluvné podmienky uvedené v návrhu zmluvy o poskytnutí služieb, predloženej uchádzačom, v rozpore s výzvou na predkladanie ponúk a týmito SP a ak sa budú vymykať obvyklým zmluvným podmienkam a budú znevýhodňovať verejného obstarávateľa, verejný obstarávateľ bude takúto ponuku považovať za neregulárnu alebo inak neprijateľnú resp. nespĺňajúcu jeho požiadavky na predmet zákazky.

3. Verejný obstarávateľ upozorňuje, že **najneskôr k dátumu podpisu zmluvy o poskytnutí služieb je úspešný uchádzač povinný predložiť verejnému obstarávateľovi dôkaz o existencii poistenia zodpovednosti za škodu spôsobenú pri výkone jeho činnosti pri plnení zmluvy s verejným obstarávateľom vo výške min. 20 000 eur.** Táto poistka musí zahŕňať aj prípadné škody spôsobené subdodávateľmi úspešného uchádzača. Vyššie uvedené dokumenty je úspešný uchádzač povinný predložiť verejnému obstarávateľovi najneskôr do uplynutia lehoty uvedenej v ust. § 56 ods. 8 ZVO. Nepredloženie dokumentov v stanovenej lehote bude verejný obstarávateľ považovať za porušenie povinnosti poskytnúť verejnému obstarávateľovi riadnu súčinnosť pri uzavretí zmluvy podľa ust. § 56 ods. 8 ZVO.

4. Verejný obstarávateľ požaduje **od úspešného uchádzača zloženie realizačnej zábezpeky podľa bodu 10.1 zmluvy o poskytnutí služieb na účet verejného obstarávateľa alebo poskytnutím bankovej záruky podľa bodu 10.2 zmluvy o poskytnutí služieb, a to najneskôr ku dňu podpisu zmluvy o poskytovaní služieb vo výške 5% z celkovej zmluvnej ceny v EUR s DPH.**

Nezloženie realizačnej zábezpeky v stanovenej lehote bude verejný obstarávateľ považovať za porušenie povinnosti poskytnúť verejnému obstarávateľovi riadnu súčinnosť pri uzavretí zmluvy podľa ust. § 56 ods. 8 ZVO.

**D. SPÔSOB URČENIA CENY**

1. Uchádzačom navrhovaná cena predmetu zákazky musí byť uvedená v EUR, matematicky zaokrúhlená na dve desatinné miesta, musí zahŕňať všetky náklady spojené s realizáciou predmetu zákazky tak, ako je to uvedené v týchto SP a ich prílohe

2. Uchádzač navrhovanú zmluvnú cenu uvedie v zložení:

- cena v EUR bez DPH

- výška DPH v EUR (20%)

- cena v EUR s DPH

3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

4. Platobné podmienky sú stanovené v časti C. týchto SP.

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa budú vyhodnocovať na základe najnižšej ceny. Hodnotiť sa bude celková cena za zákazku v EUR s DPH.
2. Cena sa zistí ako súčin jednotkových cien v EUR s DPH za jednotlivé položky a ich predpokladaného množstva v celkovom súčte všetkých položiek, podľa tabuľky uvedenej v bode 5. tejto časti súťažných podkladov. Neuvedenie jednotkovej ceny niektorej z položiek, sa považuje nesplnenie požiadaviek verejného obstarávateľa na predmet zákazky.
3. Jednotkové ceny položiek zadáva uchádzač v celých euro s najviac dvoma desatinnými miestami za desatinnou čiarkou.
4. Dodávateľ je za služby poskytované na základe zmluvy o poskytnutí služieb oprávnený požadovať iba platby takých položiek, ktoré sú predmetom vyhodnotenia ponúk tohto verejného obstarávania. Platby akýchkoľvek iných nákladov a odmien, dodávateľ nie je oprávnený požadovať.
5. Tabuľka návrhu na plnenie kritéria:

| Názov položky | jednotka | Predpokladané množstvo (za celé obdobie trvania zmluvy – 24 mesiacov | Jednotková cena v EUR s DPH | Celková cena položky v EUR s DPH |
| --- | --- | --- | --- | --- |
| Upratovacie služby  | kalendárny mesiac  | 24 |  |  |
| Spolu cena s DPH:  |  |  |

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti:

**1. Osobné postavenie**

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov *(osobitné predpisy viď. § 32 ods. (1) písm. g) ZVO, pozn. č. 47)* za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa odseku 1:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa odseku 2, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu. Ak uchádzač alebo záujemca nepredloží doklad podľa odseku 2 písm. a), je povinný na účely preukázania podmienky podľa odseku 1 písm. a) poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov. Verejný obstarávateľ a obstarávateľ uvedú v oznámení o vyhlásení verejného obstarávania alebo v oznámení použitom ako výzva na súťaž, ktoré doklady podľa odseku 2 sa z dôvodu použitia údajov z informačných systémov verejnej správy nepredkladajú.

Poznámka: Verejný obstarávateľ nemá prístup k výpisom z registra trestov, preto je potrebné, aby uchádzači predložili všetky doklady podľa ô 32 ods. 2, t.j. aj doklady podľa § 32 ods. 1 písm. a) ZVO.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

2. **Ekonomické a finančné postavenie**

Nevyžaduje sa.

3. **Technická alebo odborná spôsobilosť**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

1. podľa § 34 ods. 1 písm. a) zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona,

Verejný obstarávateľ požaduje preukázanie poskytnutia služieb v predchádzajúcich troch rokoch pre dňom uverejnenia výzvy na predkladanie ponúk, ktorých predmetom bolo:

- poskytovanie upratovacích a čistiacich služieb, pričom preukáže realizáciu aspoň 1 zákazky v hodnote min. 100 000 eur bez DPH na zákazku rovnakú alebo podobnú ako predmet zákazky (za rovnaké alebo podobné zákazky sa pre tento účel budú považovať zákazky, kde uchádzač preukázateľne poskytoval upratovacie služby).

**Odôvodnenie primeranosti a potreby podmienok účasti týkajúcich sa technickej alebo odbornej spôsobilosti**:

Podmienka je stanovená pre overenie skúseností uchádzača s dodávkou služieb rovnakého alebo obdobného charakteru ako je predmet zákazky.

4. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené vo výzve na predloženie ponuky a v týchto SP.

2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. (4) ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 114 ods. 1 ZVO hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti **čestným vyhlásením, v ktorom vyhlási, že spĺňa všetky podmienky účasti určené verejným obstarávateľom** a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak hospodársky subjekt použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6. Verejný obstarávateľ postupuje podľa § 39 ods. 7 a 8, ak čestné vyhlásenie obsahuje aj informácie podľa druhej vety.

1. V súlade s § 39 ZVO hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom **predložením jednotného európskeho dokumentu.**

Jednotný európsky dokument pre verejné obstarávanie (JED) predstavuje na účely zákona č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. dokument, ktorým hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom alebo obstarávateľom.

JED obsahuje aktualizované vyhlásenie hospodárskeho subjektu, že:

1. neexistuje dôvod na jeho vylúčenie,
2. spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ alebo obstarávateľ obmedzil počet záujemcov,
3. poskytne verejnému obstarávateľovi alebo obstarávateľovi na požiadanie doklady, ktoré nahradil Jednotným európskym dokumentom.

Štandardný formulár pre JED sa ustanovuje vykonávacím nariadením Komisie EÚ 2016/7 (vydaným na základe splnomocňovacieho ustanovenia v smernici Európskeho parlamentu a Rady 2014/24/EÚ).

Verejný obstarávateľ/obstarávateľ má možnosť, na zabezpečenie riadneho priebehu verejného obstarávania, kedykoľvek v priebehu postupu verejného obstarávania žiadať predloženie, či už všetkých dokladov alebo len niektorých, ktoré boli nahradené JED-om (minimálna lehota 5 pracovných dní),

**G. NÁVRH UCHÁDZAČA NA PLNENIE KRITÉRIA**

**Vyplní uchádzač vyplnením jednotlivých položiek prostredníctvom komunikačného rozhrania systému JOSEPHINE.**

Dobrovoľná príloha súťažných podkladov- Jednotný európsky dokument

Jednotný európsky dokument pre verejné obstarávanie (JED) predstavuje na účely zákona č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. dokument, ktorým hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom alebo obstarávateľom.

JED obsahuje aktualizované vyhlásenie hospodárskeho subjektu, že:

1. neexistuje dôvod na jeho vylúčenie,
2. spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ alebo obstarávateľ obmedzil počet záujemcov,
3. poskytne verejnému obstarávateľovi alebo obstarávateľovi na požiadanie doklady, ktoré nahradil Jednotným európskym dokumentom.

Štandardný formulár pre JED sa ustanovuje vykonávacím nariadením Komisie EÚ 2016/7 (vydaným na základe splnomocňovacieho ustanovenia v smernici Európskeho parlamentu a Rady 2014/24/EÚ).

Pre vyplnenie a opätovné použitie JED-u je možné využiť aj bezplatnú službu Európskej komisie (služba ESPD) poskytujúcu elektronickú verziu tohto [formulára](https://ec.europa.eu/growth/tools-databases/espd/filter?lang=sk) <https://ec.europa.eu/growth/tools-databases/espd/filter?lang=sk>.

Podrobný postup je uvedený v dokumente zverejnenom na webovom sídle úradu: Príručka k

elektronickej službe na vyplnenie a opätovné využitie JED-u

<https://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>